Viljams Kemlers

Viljams Frānsiss Kemlers (, dzimis ; miris ) bija amerikāņu slepkava, pirmais cilvēks, kas tika sodīts ar nāvi, izmantojot elektrisko krēslu. Viņš tika notiesāts par savas civilsievas Matildes "Tillijas" Zīgleres slepkavību gadu iepriekš.Ruddick, N. (1998). "Life and death by electricity in 1890: the transfiguration of William Kemmler". Journal of American Culture (01911813), 21(4), 79. Lai gan iepriekš elektrotrauma bija veiksmīgi izmantota zirga nogalināšanai, Kemlera nāvessoda izpildes process nenotika bez problēmām.Jonnes, J. (2004). The Horrible Experiment" Empires of Light: Edison, Tesla, Westinghouse, and the Race to Electrify the World. New York: Random House, 206–39.
 Biogrāfija 
Viljams Kemlers piedzima Filadelfijā, Pensilvānijas štatā. Viņa vecāki bija emigranti no Vācijas. Viņš pēc reliģiskās piederības bija luterānis. Jau bērnībā viņš kļuva par bāreni, jo viņa vecāki nomira no alkoholisma.

Viljams Kemlers tika notiesāts uz nāvi par savas civilsievas Tillijas Zīgleres slepkavību ar cirvi 1889. gada 29. martā. Viņa nāvessoda izpilde bija paredzēta Obērnas cietumā 1890. gada 6. augustā plkst. 6:00 no rīta. Kemlera advokāti iesniedza apelāciju, apgalvojot, ka tas būtu "nežēlīgs un neparasts sods", ko aizliedz ASV Konstitūcija. Miljonārs Džordžs Vestinghauss, maiņstrāvas atbalstītājs, nolīga vadošos advokātus apelācijas izskatīšanai, taču tā joprojām tika noraidīta, daļēji Tomasa Edisona lobija dēļ, kurš izmantoja elektrisko krēslu, lai pierādītu, ka maiņstrāva ir daudz bīstamāka par līdzstrāvu, ko Edisons atbalstīja.
Pirmais mēģinājums izpildīt Kemleram nāvessodu neizdevās: viņš izdzīvoja pēc 17 sekunžu ilgas elektrotraumas (saskaņā ar dažiem avotiem, ārsts, kas uzraudzīja nāvessodu, lika pārāk ātri izslēgt strāvu). Tad strāvas spriegums tika palielināts līdz 2000 voltiem, bet strāvas avots bija atkal jāuzlādē. Kamēr tas tika darīts, smagi apdegušais Kemlers skaļi vaidēja. Otrais mēģinājums ilga vairāk nekā minūti, un aculiecinieki to raksturoja kā "briesmīgu skatu": telpa piepildījās ar degošas miesas smaku, un no Kemlera galvas cēlās dūmi. Vestinghauss vēlāk teica: "Kaut viņi būtu izmantojuši cirvi." Žurnālists, kas bija klāt nāvessoda izpildē, to raksturoja kā "pretīgu skatu, daudz briesmīgāku nekā pakāršana".Rosenwald, Michael. "'Great God, he is alive!' The first man executed by electric chair died slower than Thomas Edison expected". Washington Post. Archived from the original on December 5, 2019. Retrieved December 30, 2019.
Pēc tam Kemlers tika apglabāts cietuma, kur bija notikusi viņa nāvessoda izpilde, teritorijā.

 Attēlojums mākslā un kino 
2017. gada filmā "Strāvas karš" Kemleru atveidoja ziemeļīru aktieris Konors Maknīls.

 Atsauces 

External links

 Newspaper coverage of Kemmler's execution
 John N. Miskell's Executions in Auburn
People ex. rel. William Kemmler, Appellant. New York Court of Appeals, 1890
 Prison, Auburn, New York 

Kategorija:1860. gadā dzimušie
Kategorija:1890. gadā mirušie
Kategorija:Pensilvānijā dzimušie
Kategorija:ASV slepkavas